Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 08.09.2025. |  | Nr. AMD-25-512-rs |

|  |
| --- |
| Par satiksmi Pilsoņu ielā un Tukuma ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā Rīgas valstpilsētas pašvaldības Ārtelpas un mobilitātes departamenta un piegādātāju apvienība “Roadeks un LAU” 06.09.2024. noslēgto līgumu Nr. DS-24-5986-lī par transporta būvju ikdienas uzturēšanu Daugavas kreisajā krastā un sabiedrības ar ierobežotu atbildību “ROADEKS” 05.09.2025. iesniegumu Nr. BVD-12-69 par ietves un brauktuves seguma remonta darbiem Pilsoņu ielā pie PSKUS, Rīgā:

1. Noteikt, ka no 10.09.2025. līdz 24.09.2025. tiek ierobežota transportlīdzekļu satiksme un gājēju kustība Pilsoņu ielā, posmā no Tukuma ielas līdz Liepājas ielai, un Tukuma ielā pirms krustojuma ar Pilsoņu ielu saskaņā ar satiksmes organizācijas shēmu (pielikumā).

2. Par darbu veikšanu atbild sabiedrības ar ierobežotu atbildību “ROADEKS” būvdarbu vadītājs Ģirts Cirvelis (tālrunis 26332256; e-pasts: girts.cirvelis@roadeks.lv).

3. Sabiedrībai ar ierobežotu atbildību “ROADEKS” no 10.09.2025. līdz 24.09.2025 Pilsoņu ielā un Tukuma ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi saskaņā ar līgumu;

3.5. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Noteikt, ka transportlīdzekļu satiksmi un gājēju kustību Pilsoņu ielā un Tukuma ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Pilsoņu ielā un Tukuma ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | A.Klinklāva |

|  |
| --- |
| Stoķis 67012708   |